o
Derek Prince
Käsketty rakastamaan
Osa 1
Odotan innoissani mitä jännää Jumala antaa meille tänään.
Uskon, että Jumalan suunnitelmissa on tarjota meille kerrosvoileipää.
Viimeksi puhuimme sodankäynnistä ja jatkamme siitä myöhemmin,
mutta nyt aiheemme on rakkaus.
Meillä on kaksi viipaletta kokojyväleipää,
joka on terveellistä mutta kova purtavaksi.
Mutta viipaleiden välissä on jotain hyvin makeaa ja
maukasta - Jumalan rakkautta.
Luin Raamattua tapani mukaan ja huomasin jotain hämmästyttävää
ja haluan jakaa sen kanssanne. Mutta ensin kysyn teiltä jotain.
Olisiko teistä hienoa, jos yhdessä tekisimme vaikutuksen
asuinalueeseemme, kaupunkiimme San Antonioon ja koko Teksasiin?
Se olisi vaativa tehtävä. Oletetaan, että voisimme
vaikuttaa koko USA:han. Olisiko se hienoa?
Jumala on näyttänyt minulle Raamatusta miten tehdä vaikutus
yksinkertaisella tavalla. En tarkoita, että menisimme pelastamaan kaikki
vaan ajattelen tuntemiamme ihmisiä,
joille voisimme todistaa Jeesuksesta voimallisesti.
Mielestäni Jeesus itse selitti miten tehdä se.
Luen Joh 13:34-35.
Nämä ovat Jeesuksen viimeisiä sanoja opetuslapsilleen:
"Minä annan teille uuden käskyn: rakastakaa toisianne!
Niin kuin Minä olen rakastanut teitä, rakastakaa tekin toinen toisianne.
Kaikki tuntevat teidät Minun opetuslapsikseni,
jos te rakastatte toisianne." Yksinkertaista, eikö vain?
Tämän Jeesuksen todistuksen kelpaa mennä kertomaan kelle tahansa.
En väitä, että tämän kuultuaan kaikki kääntyisivät,
mutta tuon Jeesuksen todistuksen voi mennä kertomaan kelle tahansa.
Jeesus sanoi: "Olittepa missä tahansa,
tästä kaikki tuntevat teidät Minun opetuslapsikseni."
Täällä San Antoniossa ja vaikka maailman äärissä saakka pätee sana.
Tästä ihmiset kuulevat, että Jeesus on totta ja
he näkevät, että te olette päättäneet palvella Häntä.
Mutta mitä sana "tästä" tarkoittaa?
Mistä kaikki tuntevat teidät opetuslapsikseni?
Vastaus on niin yksinkertainen, että sen voisi jättää mainitsematta.
Olin filosofi ennen kuin annoin elämäni Jeesukselle ja
aloin lukea Raamattua. Alusta asti minua on
Raamatussa erityisesti viehättänyt sen helppolukuisuus.
Olin tottunut pitkiin monimutkaisiin teksteihin.
Filosofi Kant kirjoitti kerran yli kaksisivuisen lauseen.
Miltä tuntuisi lukea niin pitkä lause?
Sitten tartuin Raamattuun ja luin Jeesuksesta.
Teksti on niin yksinkertaista, maanläheistä ja käytännöllistä.
Se mullisti koko ajatteluni.
Olimme jonkin aikaa yhteydessä Corrie ten Boomiin,
josta olette kuulleet.
Tunnetteko hänen yksinkertaisen tunnuslauseensa?
KISS - Keep It Simple, Stupid.
(Kiss = suudella, julista yksinkertaisesti tyhmä).
Tähän minäkin pyrin. Ette te ole tyhmiä,
mutta pyrin puhumaan yksinkertaisesti.
Kun sanani mutkistuvat, oikein säikähdän ja
mietin mitä teen väärin.
Tämä on yksinkertaista, mutta ei suinkaan helppoa.
Jeesus sanoi: "Tästä kaikki tuntevat teidät
ja koko asuinympäristönne tietää, että uskotte Jeesukseen."
Kaikki eivät käänny uskoon, mutta kaikki kuulevat sanoman.
Meidän velvollisuutemme on todistaa Jeesuksesta
koko maailmalle Hänen käskynsä mukaan:
"Menkää kaikkeen maailmaan ja julistakaa evankeliumia".
Näytän teille jotain muutakin yksinkertaista.
Rakkaus ei ole valinta. Se on käsky. Jeesus sanoi.
"en kysele, sopisiko teille, vaan annan teille käskyn ja komennon:
rakastakaa toisianne". Miten meidän tulisi rakastaa toisiamme?
Samalla tavoin kuin Jeesus rakasti meitä:
pyyteettömästi, itsensä uhraten, aina toisen parasta etsien.
Jeesus sanoi, että tuon kaltainen rakkaus saa koko maailman
miettimään mistä on kysymys, koska maailmalle
sellainen rakkaus on vieras. Sen sijaan itsekkyys,
oman edun tavoittelu ja anastukset ovat maailmalle tuttuja.
Voimme mullistaa maailmaa osoittamalla Jumalan rakkautta.
Muistakaa, että kyse ei ole valinnasta, ei suosituksesta
eikä ehdotuksesta vaan käskystä.
Ellemme noudata Jeesuksen käskyä, millaisia me silloin olemme?
Olemme tottelemattomia.
On siis kaksi vaihtoehtoa:
joko rakastaa toisiamme Jeesuksen tavoin ja
olemme Hänelle kuuliaisia,
tai voimme olla rakastamatta ja olla tottelemattomia.
Muistakaa, että kyse ei ole suosituksesta
eikä ehdotuksesta vaan, niin kuin Jeesus sanoi
selvästi ja tarkasti: Tämä on käsky, uusi käsky".
Juutalaiset olivat tottuneet Mooseksen Kymmeneen käskyyn.
Tietyssä mielessä tätä voi kutsua yhdenneksitoista käskyksi ja
itse asiassa se käsittää kaikki Kymmenen käskyä.
Jos pidämme tämän käskyn, pidämme kaikki käskyt.
"Kaikki tuntevat teidät Minun opetuslapsikseni,
jos te rakastatte toisianne. Minä annan teille uuden käskyn:
rakastakaa toisianne niin kuin Minä olen rakastanut teitä."
Rakkauden laadusta ei ole tinkimistä. Se ei ole omaa etua
eikä omaa mielihyvää tavoittelevaa rakkautta.
Se on itsensä uhraavaa rakkautta. Rakkautta, jossa uhraudutaan
niiden puolesta, joita rakastamme. Se on hyvin yksinkertaista ja
perustavanlaatuista rakkautta, mutta harvoin toteutettua.
Jos ihmisiltä kysyttäisiin mitä he ajattelevat
kristillisistä seurakunnista nykyisin,
niin heidän mieleensä ei ensimmäisenä tulisi rakkaus.
Rakkaudellisina maailma ei meitä kristittyjä näe.
Joitain mahtavia poikkeuksia lukuun ottamatta,
maailma näkee meidät uskonnollisina ihmisinä.
Ihmisinä, joilla on omia sääntöjään.
Ihmisinä, jotka kokoontuvat outoihin rakennuksiinsa,
jonne heidän ei tee mieli mennä, koska he eivät ole koskaan
kuulleet todellista todistusta. Historia osoittaa, että näin on.
En ole historioitsija, mutta tiedän, että Rooman keisarikunnassa,
joka oli mahtavimpia, pitkäaikaisimpia
ja laajimpia valtakuntia, mitä on koskaan ollut,
ei-uskovat sanoivat kristityistä:
"katsokaa, kuinka he rakastavat toisiaan".
Onko San Antonion tai Teksasin tai Amerikan asukkailla
samanlainen kuva meistä?
"Katsokaa, kuinka he rakastavat toisiaan."
Se toi voiton: Kolmessa vuosisadassa
maailman mahtavin valtakunta antoi periksi Jeesuksen opeille,
juutalainen puuseppä, joka oli menehtynyt roomalaisten ristinpuussa.
Mikä muutti heidät? Jeesuksen rakkaudenkäsky:
"kaikki tuntevat teidät Minun opetuslapsikseni,
jos te rakastatte toisianne".
Miettikää tätä hetki.
Tämä ei ole meidän tavoittamattomissamme,
se ei ole mahdotonta. Me voimme tehdä sen.
Ellemme tee sitä Jumalan avulla, me epäonnistumme.
Tämä on tullut minulle selväksi.
Olen ollut evankeliumin julistaja kohta 60 vuotta.
Olen käynyt yli 50 maassa.
Kirjojani on julkaistu yli 50 kielellä, mutta
teenkö sittenkään velvollisuuteni?
Teemmekö me, minä ja te, velvollisuutemme?
Todistammeko me maailmalle?
Sanooko maailma ja Amerikka meistä
kuten kristityistä sanottiin ensimmäisinä vuosisatoina:
"katsokaa, kuinka kristityt rakastavat toisiaan"?
He eivät osanneet selittää eivätkä ymmärtää sitä.
Ihmisillä oli erilaisia taustoja, he edustivat eri rotuja ja
erilaisia yhteiskuntaluokkia, jotkut olivat orjia,
jotkut keisarin perhekuntaa, mutta he rakastivat toisiaan ja
tekivät vaikutuksen koko Rooman valtakuntaan. Se on mahdollista.
Jeesus ei koskaan puhunut tyhjiä sanoja.
Hän sanoi: "kaikki tuntevat teidät Minun opetuslapsikseni,
jos te rakastatte toisianne".
Seuraavaksi puhun vähän rakkaudesta.
Rakkaus, josta aion puhua, ei ole tunnetta.
Ihmiset innostuvat herkästi tunteista.
Nykykulttuurissamme moni asia riippuu ihmisten tunteista.
Mutta Jumalan kansan rakkaus, josta Raamattu puhuu,
ei ole tunnetta. Se on päätös.
Katsokaamme psalmia 18, Daavidin sanoja:
"Minä rakastan Sinua, Herra, Sinä olet minun voimani."
Kyse ei ole tunteesta vaan päätöksestä. Psalmi 18:1:
"Minä rakastan Sinua Herra, Sinä olet minun voimani".
Daavid teki päätöksen. Sitäpaitsi rakkautta merkitsevä sana tässä
ei ole rakkaudesta tavallisesti käytetty heprean sana.
Sana viittaa suoraan kohtuun tai sisälmyksiin.
Amerikkalaiset sanoisivat, että se tuntuu vatsassa asti.
Ehkä ajattelemme, ettei tuollaista tunnetta voi itse kontrolloida,
mutta Daavid sanoi: "Herra, rakastan Sinua niin, että vatsassa tuntuu,
minä rakastan Sinua kaikkeni Sinulle antaen." Se on päätös.
Oletko koskaan päättänyt tehdä näin?
Oletko koskaan todella päättänyt rakastaa Herraa kaikella voimallasi?
Kaikki mitä minulla on, on Hänen. Teen kaiken, mitä Hän pyytää.
Tähän asti, sikäli kun tunnen oman sydämeni,
joskin sydän on petollinen emmekä voi luottaa omaan sydämeemme,
mutta olen sydämestäni päättänyt rakastaa Herraa.
Olen päättänyt niin. Se ei ole tunne.
Ehkä ajattelet, etten ole tunteellinen, mutta olet väärässä.
Ehkä ulkonäköni perusteella en näytä tunteelliselta,
mutta olen hyvin tunteellinen ja
iän myötä olen tullut yhä tunteellisemmaksi.
Mutta nyt ei ole kyseessä tunne vaan päätös.
Olen päättänyt rakastaa Herraa. En kehu vaan sanon totuuden.
Olen päättänyt rakastaa Herraa koko sydämelläni, sielullani,
mielelläni ja voimallani. Hän on arvollinen.
Hän on tehnyt kaiken puolestani. Vähin, mitä voin tehdä,
on rakastaa Häntä eikä se ole tuskallista.
Se maksaa hintansa joskus, mutta tuskallista se ei ole.
Muistakaa siis, että rakkaus on päätös -
tämän kaltainen rakkaus - ja se tuntuu vatsan pohjassa asti.
Se menee syvemmälle kuin pinnalliset tunteet ja makeat sanat.
Se on päätös.
Daavid teki oman päätöksensä:
"Minä rakastan Sinua, Herra".
1 Joh 4, vie meidät vielä pidemmälle päätöksissämme.
1 Johannes 4: 7-14
Laskin, että luvun jakeissa 7-21 sana "rakkaus" on
substantiivina tai verbinä 21 kertaa.
Selvästi Jumala korostaa rakkautta.
Tuskin yksikään kirjailija käyttää samaa sanaa 21 kertaa 14 jakeessa.
Jumalalla on meille jotain erityistä sanottavaa.
Myös Johanneksen kirjeessä rakkaus on päätös, yhteispäätös.
Luen jakeen 7:
"Rakkaat ystävät, rakastakaamme toisiamme,
sillä rakkaus on Jumalasta. Jokainen, joka rakastaa,
on syntynyt Jumalasta ja tuntee Jumalan.
Joka ei rakasta, ei ole oppinut tuntemaan Jumalaa,
sillä Jumala on rakkaus."
Näemme, että päätös on yhteinen: "rakastakaamme toisiamme".
Mitä tapahtuisikaan, jos kaikki tämän ihanan seurakunnan jäsenet
tekisivät yhteispäätöksen:
rakastakaamme toisiamme, sillä Jumala on rakkaus.
Sitten seuraa Raamatun ihmeellisimpiä lauseita,
niin yksinkertainen, että me sivuutamme sen:
"jokainen, joka rakastaa, on syntynyt Jumalasta".
Yksinkertaista, mutta ajatelkaa mitä siitä seuraa.
Se tarkoittaa rakkautta, joka voi ilmetä vain
uudesti syntymisen kautta.
Jos saatte osaksenne tällaista rakkautta, niin tiedätte,
että sitä osoittaa uudesti syntynyt henkilö.
Toisaalta, jos sinussa ei ole tällaista rakkautta,
on kyseenalaista oletko syntynyt lainkaan uudesti.
Voimme tehdä tästä oppikysymyksen;
voimme selittää pelastukseen johtavat askeleet,
olen laskenut niitä useammin kuin osaan laskea,
mutta se ei ole loppukoe. Loppukoe ei ole noudattaa oppia vaan rakkaus.
Jokainen, joka rakastaa, on syntynyt Jumalasta.
Tällaista rakkautta ei voi olla, ellei ole syntynyt Jumalasta,
mutta jos on syntynyt Jumalasta, siitä seuraa rakkaus.
Sanokaamme yhteen ääneen:
"jokainen, joka rakastaa, on syntynyt Jumalasta".
Sanokaa vielä:
"jokainen, joka rakastaa, on syntynyt Jumalasta".
Sanokaa se nyt vierustoverillenne.
Mahtavaa.
Tämä on yhteispäätös.
Otan vertailun vuoksi toisen Raamatun kohdan,
joka vahvistaa mistä olemme puhuneet. 1 Piet 1:22-23: "
1. Piet 1:22-23
Kun te totuudelle kuuliaisina olette puhdistaneet
sielunne Hengen voimalla?" Miten puhdistaa sielu?
Tuntemalla totuus? Ei, vaan noudattamalla totuutta.
Jos tahdot olla puhdas, noudata totuutta johdonmukaisesti,
ole totuudelle aina kuuliainen.
Moniko on sitä mieltä, että sielumme tarvitsee puhdistusta?
Sen voi puhdistaa olemalla kuuliainen totuudelle.
Meidän pitää tuntea totuus, mutta se ei riitä.
On oltava totuudelle kuuliainen.
"Kun te totuudelle kuuliaisina olette puhdistaneet sielunne
Hengen voimalla (tätä ei ole kaikissa käännöksissä)
elääksenne vilpittömässä veljellisessä rakkaudessa,
niin rakastakaa toisianne palavasti ja kaikesta sydämestänne."
Rakastatteko uskovia veljiänne ja sisarianne palavasti,
intohimoisesti? Minulla olisi muutakin sanottavaa,
en mene siihen tässä kokouksessa,
mutta "kuinka paljon intohimoa uskossasi on"?
Olen huomannut, että usko on intohimoista.
"Rakastakaa toisianne intohimoisesti ja kaikesta sydämestänne."
Sitten Pietari selittää miten tehdä se.
"Olettehan te syntyneet uudesti, ette katoavasta siemenestä vaan
katoamattomasta, Jumalan elävästä ja pysyvästä sanasta."
Tuollainen rakkaus on mahdollista saada vain yhdellä tavalla.
Jos olet syntynyt uudesti katoamattomasta siemenestä,
Jumalan sanasta.
Ystäväni, tunnettu saarnamies,
sanoi, että uudesti syntymisestä on tullut eräänlainen kultti Amerikassa.
Jonkin tilaston mukaan 47 % amerikkalaisista
on uudesti syntyneitä. Ei pidä paikkaansa.
Millä perusteella?
47 %amerikkalaisista saattaa tietää opillisesti
mitä uudesti syntyminen on,
mutta he eivät ole syntyneet uudesti.
Jos 47 % amerikkalaisista olisi uudesti syntyneitä,
niin Amerikka olisi erilainen kuin nyt. Ehkä 5 % on uudesti syntyneitä.
En tunne tilastoja. Voin olla väärässä.
Seuraavaksi kerron rakkaudesta Jaakobin kirjeen pohjalta.
Luen Jaakobin, Pietarin ja Johanneksen kirjeistä,
mitä he sanovat rakkaudesta. Jak 1:25
Ja vielä 2:8
"Se, joka kiinnittää katseensa vapauden täydelliseen lakiin ja
jää sen ääreen, ei unohda kuulemaansa vaan tekee
sen mukaisesti, ja kerran hän on saava kiitoksen siitä mitä tekee."
Ja vielä 2:8: "Jos te noudatatte lain kuningaskäskyä niin kuin
se Raamatussa on: 'Rakasta lähimmäistä niin kuin itseäsi.',
te teette oikein. "Lakia rakasta lähimmäistäsi niin kuin itseäsi"
kutsutaan kahdella nimellä: "täydellinen laki" ja "kuningaslaki".
Se on täydellinen laki, koska siihen sisältyvät kaikki muut lait.
Kun teet niin, noudatat kaikkia lakeja.
Se on täydellinen kuningaslaki.
Se on vapauden täydellinen kuningaslaki.
Tämä on hyvin yksinkertaista ja syvällistä.
Kukaan ei voi estää sinua rakastamasta.
Jos olet päättänyt rakastaa, kukaan ei voi sitä estää.
Muut voivat puhua kaikenlaista rumaa sinusta ja kohdella ilkeästi,
mutta kukaan ei voi estää sinua rakastamasta.
Se on siis vapauden täydellinen laki.
Se on täydellinen laki myös siksi, että se kattaa kaikki muut lait.
Kun rakastat lähimmäistäsi palavasti ja täydestä sydämestäsi,
pidät samalla kaikki muut käskyt. Se on vapauden laki.
Kuka siis on täysin vapaa? Se joka rakastaa.
Kukaan ei voi estää rakastamasta.
Täydellinen esimerkki tästä on Jeesus.
Häntä kohdeltiin kaltoin kaikin tavoin.
Häntä lyötiin, Hänen kätensä ja jalkansa lävistettiin nauloilla,
Hänen päähänsä pantiin piikkikruunu,
Hänelle annettiin etikkaa juotavaksi, Häntä rääkättiin, Häntä pilkattiin,
mutta kukaan ei voinut estää Häntä rakastamasta.
Hän rakasti kaikkia loppuun saakka.
Jos rakastaa Jeesuksen kaltaisella rakkaudella,
kukaan ei voi sitä estää. Se on vapauden täydellinen laki.
Olet ainoa vapaa ihminen maailmassa,
koska kukaan ei voi estää sinua tekemästä mitä haluat.
Eikö ole mahtavaa? Oikein innostun, kun ajattelen asiaa.
Kukaan ei voi estää sinua.
Siksi sitä kutsutaan vapauden täydelliseksi laiksi.
Nyt tahdon tehdä tästä omakohtaisen.
Älkää säikähtäkö. Hyvin tämä sujuu.
Teen siitä omakohtaisen ensin itselleni.
Luen erään tapauksen Markus1:n lopusta, jakeet 40-42:
"Jeesuksen luo tuli spitaalinen, joka lankesi polvilleen,
pyysi Häneltä apua ja sanoi: "Jos vain tahdot,
Sinä voit puhdistaa minut". Jeesuksen kävi häntä sääliksi.
Hän ojensi kätensä, kosketti miestä ja sanoi:
"Minä tahdon. Tule puhtaaksi."
Tauti lähti miehestä heti ja hän tuli puhtaaksi."
Jeesuksella kävi miestä sääliksi. Tämä on mielenkiintoista,
koska se vastaa täysin Daavidin käyttämää sanaa psalmissa 18.
Se tuntuu vatsanpohjassa asti. Sana viittaa suolistoon.
Vanha Kuningas Jaakon käännös käytti sanaa "säälin sisukset".
Ja siellä meidän syvimmät tunteemme tuntuvat.
Ne eivät ole fyysisessä sydämessä vaan täällä.
Täältä kaikki alkaa. Tämä on kaiken alkulähde.
Sana sanoo: Jeesus oli liikuttunut vatsanpohjasta asti.
Muistan kun ensimmäinen vaimoni kirjoitti kirjan ja
neuvotteli tekstin toimittamisesta.
Hän oli käyttänyt sanontaa "olen liikuttunut vatsanpohjasta asti"
ja hänelle selitettiin, ettei se ole oikea tapa sanoa sitä.
Mutta se on oikein. Sitä teksti kuvaa.
Kaikissa tuntemissani kielissä - latina, kreikka, heprea -
sisin osa meissä ei ole tämä fyysinen osa vaan tämä.
Kaikkihan tietävät, että juuri sieltä kaikki lähtee
kuten rakkaus, pelko ja viha.
Teksti siis sanoo: "Jeesuksen sisukset
(jos sanon sen kunnioittavasti) liikuttuivat miehen tähden".
Sana sääli ei esiinny kreikankielisessä UT:ssa.
Kun luin tätä kohtaa, kysyin itseltäni: mikä minua liikutti?
Mikä minua liikuttaa? Mikä saa minut tekemään jotain?
Olenko liikuttunut säälistä vai kunnianhimosta,
oman edun tavoittelusta vai halusta saada oma tahtoni läpi?
Luen nyt Fil 2. Ehkä teistä näyttää, että ylikorostan tätä,
mutta olen tullut siihen tulokseen, että suurin yksittäinen ongelma
seurakunnissa on pappien kunnianhimo
ja minä olen laskuissa mukana.
Fil 2:1: "Jos kerran yhteys Kristukseen rohkaisee ja
Hänen rakkautensa suo lohdutusta, jos Henki meitä yhdistää ja
jos tunnemme hellyyttä ja myötätuntoa toisiamme kohtaan ..."
Voimakkaita sanoja. Ne eivät kuvaa pinnallisia tunteita.
Ne tulevat syvältä.
Jos haluat tilata Derek Princen opetuksia, ota yhteyttä.
Yhteystietomme näkyvät ruudussa.
Derek Princen opetuksia on saatavilla myös TV7 kaupasta.
Suomennos: Kai Mäkelä